Beulanda jipeuta'lôk Minangkabau di Sumatera lam Prang Padri (1821-1838), rab meusigo ngon nyan jimeuprang lom awaknyan lam Prang Jawa (1825-1830) meunang bak prang Jawa nyan meuhasé keumeutamah kong lom awak Beulanda nyan di Hindia Beulanda.. Prang Banjar (1859-1863) di Kalimantan teunggara meuakibat talô Sultan., seugolom nyan na prang Bali I thôn 1846 ngon 1848, thôn 1849 lam prang keuneulheuëh di Bali barô keuh meuhasé awak Beulanda jikuwasa Bali. Prang paléng trép lam seujarah Hindia Beulanda nakeuh Prang Acèh phôn bak thôn 1873 sampoë seuleusoë prang nyan bak thôn 1914. meunan pih neuduëk Hindia Beulanda di Acèh hana reuda nibak geupeukaru lé bansa Acèh sampoë 'an uroë teuka Jeupang u Acèh. Da'irah nyang paléng dudoë cit lam kuwasa Hindia Beulanda nakeuh Lombok, da'irah nyan barô asé jikuwasa lé Beulanda bak thôn 1894. Na prang Batak nyang meubarô teudôh bak thôn 1895.

Ali Hasjmy nakeuh aneuk lumbôi duwa nibak 8 droë meusyèëdara. Yah gopnyan nakeuh Teungku Hasyim. Gop nyan geumeugatip ngon Zuriah Aziz. Aneukgeuh na 7 droë nyakni, Mahdi A Hasjmy, Surya A Hasjmy, Dharma A Hasjmy, Gunawan Hasjmy, Mulya Hasjmy, Dahlia A Hasjmy ngon Kamal A Hasjmy.

Surat At-Tin (bahsa Arab: التِّينِ‎, ""Boh Tin"") nakeuh surat keu-94 lam Al-Quran nyang jeumeulah ayat surat nyoe nakeuh 8 ayat. Surat At-Tin neupeutrön di Mekkah lheueh surat Al-Buruj. Nan Tin neucok nibak ayat nyang phôn.

Surat Ibrahim (bahsa Arab: إبراهيم‎, Ibrāhīm, ""Nabi Ibrahim"") nakeuh surat keu-14 lam Al-Qur'an. Jeumeulah ayat lam surat Ibrahim nakeuh 52 ayat dan neupeutrön di Meukah. Neupeunan deungön Surat Ibrahim sabab lam surat nyoe na neubôh do'a-do'a Nabi Ibrahim nibak ayat 35 'oh 41. Ban dum do'a nyan kalheuh neuteurimöng lé Allah. Nabi Ibrahim neumeudo'a ngön do'a nyan watèe kalheuh neupeudöng Ka'bah deungön Nabi Isma'il di Meukah.

Hana le teumpat wisata di kabupaten Acèh Barôh salah saboh teumpat wisata alam nyang na di sinoe nakeuh ie rhôt Blang Kulam di keucamatan Kuta Makmur. Salang teumpat wisata seujarah ngon budaya nakeuh kubu Malikussalèh di keucamatan Samudera ngon rumoh Cut Meutia di keucamatan Pirak Timu.

Bernard ""Bernie"" Sanders (lahe September 8, 1941) nakeuh sidroe ureueng pulitek Amirika Carékat. Sanders gop nyan nakeuh santur Vermont nyang keu-33 (2007-)\.

Viètnam (Bahsa Viètnam: Việt Nam), nan raseumi nakeuh Rèpublik Sosialis Viètnam nakeuh saboh neugara palèng timu di Seumenanjung Indôchina di Asia Teunggara. Vietnam meuceuë ngon Rèpublik Rakyat China di barôh, Laos blah rot barat la'ôt, Kamboja blah rot barat daya ngon blah rot timu meuhalak La'ôt China Tunong. Ngon jumeulah ureuëng duëk na ± 84 juta droë, Viètnam nakeuh neugara nyang peunadat ureuëng duëk keu 13 di dônya.

Benyamin Sueb (lahé di Kemayoran, Jakarta, 5 uroe Buleuën Lhèe 1939 – abéh umu di Jakarta, 5 uroe Buleuën Sikureuëng 1995 bak umu 56 thôn) nakeuh sidroe ureueng meu'èn filem ngön ureueng meujangeun nyang teuka nibak Indônèsia. Gobnyan ka lheuh geupeuteubiet 75 album jangeun ngön 53 nan filem.